runetrust/blame-folketinget-dk huggingface dataset:
Henrik Møller (S), 2022-05-19:
På den ene side er det selvfølgelig sådan, at der er en mindre administrativ byrde ved at gennemføre opkald frem for en fysisk samtale, men man kan på den anden side også sige, at vi skal være lige så sikre på, at de digitale samtaler, vi laver, har den samme effekt på beskæftigelsen, som de fysiske samtaler har.
Steen Gade (SF), 2011-01-27:
Dræn er jo er en af de ting, som vi i årevis har påpeget at man skulle arbejde med, og der er man nået et kæmpe stykke vej fremad, hvis man går i gang med at betragte den forurening, i høj grad fosforforurening, der kommer ud af drænrørene og direkte ned i åerne, uden rensning, som det, det er, nemlig et rør med forurening, som derfor kræver rensning.
Jørn Jespersen (SF), 2002-05-21:
Befolkningstilvæksten er stadig væk ikke bragt under kontrol. Der er stadig væk et meget stort antal fattige mennesker på grund af, at befolkningstilvæksten jo i virkeligheden er stigende, og miljøproblemerne er stadig væk langtfra løst i det omfang, som kommende generationer må stille krav om at vi gør.
Karsten Lauritzen (V), 2011-04-12:
De regler, vi har her, er en modernisering af den udlændinge- og integrationspolitik i forhold til familiesammenføring, som vi har haft siden 2002, hvor den her regering kom til, og det er nogle regler, som vil sikre, at der er rigtig mange, som kommer til Danmark, bliver familiesammenført og vil have let ved at integrere sig i det danske samfund.
Ole Stavad (S), 2003-05-27:
Betyder det, at indenrigsministeren rent faktisk vil afvise overhovedet at bevæge sig i den retning, som SF's forslag her giver udtryk for i forbindelse med de forhandlinger, der i øjeblikket foregår i Finansministeriet, men selvfølgelig med indenrigsministeren som en af de centrale aktører? Det forventer jeg at indenrigsministeren vil oplyse os om, sådan at vi måske kan spare indenrigsministeren for, at vi efterfølgende skal til at have samråd om det.
Margrethe Vestager (RV), 2013-02-07:
Det giver sig selv, at man bliver nødt til at vide, hvad man gør, og dermed også sørge for, at arbejdet, når der måtte være en hjemmel, kan blive kvalificeret og ordentligt, sådan at det, der har været udgangspunktet, tror jeg, for alle i debatten i dag, nemlig at vi får et sikkert og tillidsvækkende valg, kan blive tilfældet.
Peder Hvelplund (EL), 2025-06-11:
Så skal man straffes for det, man skal retsforfølges, og man skal stilles for en domstol, men at begynde at sige, at folk kan udøve handlinger, som gør, at de skal miste retten til at kunne stemme til et folketingsvalg, synes jeg er helt uacceptabelt.
Marianne Jelved (RV), 2000-05-10:
Vores økonomi er vævet sammen med de andre landes, og det, der er ideen, er, at vi skaber et Europa med stabilitet, med fred, med samarbejde, med lige rettigheder for alle selvstændige, suveræne, stater, der er med i det fællesskab og med i den fælles valuta.
Benedikte Kiær (KF), 2010-04-08:
Så den kommune, som yder et tilskud i forvejen og ligger under 45 kr., vil også skulle modtage et beløb, men hvad de modtager, kan jeg ikke stå her fra talerstolen og sige, for det kommer jo meget an på, hvad det er for en bloktilskudsnøgle, den enkelte kommune har.
Per Clausen (EL), 2015-01-27:
Altså, man vil gå tilbage til tiden før »Grøn Vækst« og måske helt tilbage til dengang, den tidligere statsminister, Anders Fogh Rasmussen, ikke kunne se, at der var noget galt i naturen og miljøet – det eneste område, hvor han næsten frivilligt har indrømmet at der var noget at komme efter.
Gudrun Laub (V), 2002-12-04:
Jeg synes også, hr. Klaus Hækkerup skylder os at sige, at det måske er, fordi der faktisk sker meget på integrationsområdet, og at det er den vej rundt, der sker virkelig reelle fremskridt, og ikke på grund af en skrivebordsopstilling som den, SF kommer med forslag om her.
Mogens Lykketoft (S), 1997-10-23:
Og på arbejdsmarkedsområdet fremlægger vi også til behandling »just after this«, som det hedder på dansk, nye tiltag i lyset af, at arbejdsmarkedet hele tiden forandrer sig - og heldigvis forandrer sig til det bedre. Hr. Duetoft var inde på - og det er jeg enig i - at det at få en fornuftig, positiv beslutning om EU jo i grunden er overordnet så meget andet, og var også inde på sammenhængen
Mike Legarth (KF), 2010-09-07:
Det handler om 3 år, hvor vi betaler regningen tilbage, og der må også dem, der har tjent mange penge, lige klappe hesten og acceptere, at i de 3 år ligger de skattegrænser fast, både topskat og fradragsret, og det går jeg ind i med åbne øjne og tager gerne en debat om.
Peter Skaarup (DF), 2003-03-21:
Så der er ikke noget at komme efter, og det er kun et forsøg på at smyge uden om den virkelig alvorlige situation, som Enhedslisten og resten af Folketinget, der ikke går ind for den militære aktion, der er i gang, befinder sig i, nemlig at man ikke har noget alternativ til den afvæbning og den befrielse, som det vil blive for det irakiske folk, for den tyran, som Saddam Hussein er.
Ib Poulsen (DF), 2009-03-27:
Hvad der også skal understreges, er, at dansk engagement i Afghanistan ifølge forsvarsministeren jo ikke er at betragte som deltagelse i en international væbnet konflikt, ligesom § 17 i forsvarsloven ikke vil finde anvendelse alene på baggrund af dansk deltagelse i en ikkeinternational væbnet konflikt i et andet land.
Naser Khader (KF), 2016-01-28:
Det er rigtigt nok, at Vestens politik i forhold til disse diktatorer har været præget af hykleri og dobbeltmoral siden den 11. september, hvor man gik væk fra at insistere på god regeringsførelse og demokratigennemførelse og gik over til sikkerhed og stabilitet, og så var man ligeglad med befolkningerne, der blev tortureret og blev fængslet.
Lene Espersen (KF), 2008-10-09:
Med hensyn det første vil jeg sige til hr. Frank Aaen: Det er fuldstændig frivilligt at gå ind i Det Private Beredskab, og det betyder altså også, at de pengeinstitutter, der måtte ønske at gå ind i det, bliver fuldt ud bekendtgjort med, hvad aftalen handler om.
Pernille Skipper (EL), 2018-10-04:
Kan hr. Kristian Thulesen Dahl ikke se, at der er noget hyklerisk i på den ene side i utrolig mange år at have stået efterår efter efterår og pralet af de penge, man har delt ud til udsatte grupper – man har pralet af det igen og igen – uden overhovedet at nævne, at det er penge, som man bl.a. har taget fra folkepensionisterne, og man så nu på den anden side gerne vil have kredit for at gøre noget ved det fremadrettet, uden på nogen måde at lappe på alt det, der er gået galt i fortiden for de mange pensionister, som har alt for få penge mellem hænderne, noget, som jeg i øvrigt tror hr. Kristian Thulesen Dahl er enig med mig i?
Lars Løkke Rasmussen (V), 2008-09-09:
Derfor vil jeg slutte, stort set hvor jeg startede, nemlig ved at konstatere en glæde over, at en række partier - og jo altså i særlig grad dem, der også i foråret var med til at adressere den her dagsorden - har gentaget ambitionen om at være med til at adressere den udfordring.
Peter Skaarup (DF), 2022-01-11:
Og så synes vi også, at det er vigtigt, hvis man kan gøre det sådan på forskellige områder, at man kompenserer, hvis der er nogen, der bliver ramt af det – kulturlivet er blevet nævnt her i dag – så er det rigtig godt, hvis man kan gøre det og sikre, at kulturlivet i øvrigt hurtigt kommer ud af alle de coronaproblemer, som de har været udsat for.
Jonas Dahl (SF), 2014-12-17:
Jeg vil i forhold til det med den der optimisme, som Mike Legarth var inde på, også gerne sige, at jeg da glæder mig over de initiativer, som vi også har været med til at tage en del af, med en vækstaftale osv., hvor der er ved at blive skabt arbejdspladser i Danmark, og hvor der faktisk i de her år bliver skabt i tusindvis af arbejdspladser.
Peter Skaarup (DF), 2001-03-21:
Så vil jeg godt lige spørge, om statsministeren ikke kan bekræfte de oplysninger, som statsministerens udviklingsminister kom med her i Folketingssalen, nemlig at der fra 1993 til 1999 skete en stigning fra 40.000 til en halv million mennesker, der kom ind over de ydre grænser.
Rasmus Stoklund (S), 2025-11-05:
Jeg havde håbet, at Dansk Folkeparti ville være enig med mig i, at vi ikke skal have bønnekald, der gjalder ud over de danske tage, eller at vi ikke skal have kønsopdelt svømmeundervisning, og hvis ikke vi er enige om det, så overrasker det mig noget.
Kaare Dybvad (S), 2019-04-10:
Den næste store spørgsmål, som jeg har til De Radikale, og som jeg håber at de vil svare på, er, om det her beslutningsforslag så betyder, at man træder ud af den aftale om økonomien i den her parallelsamfundspakke, som man er med i, og hvor man skrev under på, at man var interesseret i at stå ved den allokering af Landsbyggefondens midler, som bl.a. går over de næste 2 år.
Pia Christmas-Møller (KF), 2006-06-01:
Kulturkanonen har netop givet den levende og brede debat, som var et af hovedformålene, og vi har nu fået et værktøj til at holde gang i debatten på en måde, som styrker den kulturhistoriske bevidsthed i vores folkelige fællesskab, hvilket har været og er et selvstændigt mål.
Morten Østergaard (RV), 2008-11-14:
Derfor synes jeg, at man må sige, at det her lovforslag samlet set er et skridt i den rigtige retning, selv om man givetvis, når man tænker på de mange episoder og ulykker, der er på det danske arbejdsmarked, sagtens kunne forestille sig, at man kunne gøre andet og gøre mere.
Line Barfod (EL), 2004-11-18:
Det kan godt være, at nogle synes, det er mærkeligt, at man overhovedet skal gøre andet end bare at spærre folk inde og give dem vand og brød og smide nøglen væk, men så længe – og det synes vi er fornuftigt i et humanistisk samfund – vi gerne vil have, at folk skal komme ud af fængslet igen, må det jo handle om at se på, hvad vi så gør for, at de ikke vender tilbage, når de er kommet ud af fængslet, hvad vi gør for at forebygge, at de begår ny kriminalitet.
Kenneth Kristensen Berth (DF), 2017-01-19:
Som bekendt har Dansk Folkeparti og Enhedslisten fremsat ændringsforslag til det oprindelige forslag om at stoppe optagelsesforhandlingerne med Tyrkiet, så det forslag, vi nu behandler, er i overensstemmelse med den beslutning, som Europa-Parlamentet traf den 24. november 2016.
Lise von Seelen (S), 2009-05-12:
Men når man så kigger på, at den gruppe mennesker, der arbejder med det her område, har et sygefravær, der ligger langt over det, der er på andre arbejdspladser, der er nedslidning, der betyder, at rigtig mange flere skal på førtidspension end i andre faggrupper, og der er arbejdsskader, der også ligger over andre faggruppers, og så spørger de mennesker, og det kan vi jo godt gøre - og det har man jo gjort i deres forbund - så er det svar, der oftest kommer tilbage, at det er meget belastende, at de skal fodre den her papirtiger i stedet for at tage sig af det, de er uddannet til, og det, de gerne vil, nemlig de ældre medborgere. Kan ordføreren forklare mig, hvorfor man er blevet ved med at vedligeholde de her stive administrative systemer i stedet for at veksle det over til god omsorg og pleje?
Magnus Heunicke (S), 2021-11-18:
Desuden stilles der et forslag om, at regionerne kan oprette særlige afdelinger for personer anbragt i varetægtssurrogat, og at der på disse afdelinger kan iværksættes særlige begrænsninger, f.eks. rutinemæssig undersøgelse af en person i varetægtssurrogats stue eller ejendele.
Marianne Jelved (RV), 2000-05-17:
Sagen er jo, at den danske Nationalbanklov fra 1936, som jeg nu har hentet i frokostpausen, siger i § 1 om formålet, at Nationalbanken skal opretholde et sikkert pengevæsen her i landet samt lette og regulere pengeomsætning og kreditgivning.
Frank Jensen (S), 2001-01-25:
Det er jo en lov, som Folketinget har vedtaget, og som bærer titlen »Lov om gebyrer og morarenter vedrørende visse ydelser, der opkræves eller inddrives af amtskommuner og kommuner.« Loven blev vedtaget, som hr. Per Kaalund var inde på det, af Folketinget i enstemmighed i 1991, og her blev der givet mulighed for, at kommunerne kunne kræve et gebyr op til 200 kr. Det er så senere blevet forhøjet ved vedtagelse her i Folketinget til 250 kr.
Ole Birk Olesen (LA), 2017-02-08:
Til det her med, at staterne støtter luftfartsselskaberne, vil jeg sige, at det selvfølgelig er rigtig ærgerligt at være i konkurrence med et luftfartsselskab, der bliver statsstøttet, og derfor har vi også i EU interne regler, men forbrugerne er nok glade for det, hvis der er nogle oliesheiker, der gerne vil putte penge i dem, så de får en billigere rejse ud af Danmark.
Martin Henriksen (DF), 2006-12-01:
Altså, jeg har da set meningsmålinger, der klart tyder på, at et flertal i befolkningen ikke ønsker, at der f.eks. skal være skattefinansieret kunstig befrugtning af lesbiske, så den virkelighed skal Det Radikale Venstre være hjertelig velkommen til at indrette sig efter.
Jørgen Estrup (RV), 1999-03-03:
Og som et allersidste punkt: Lad mig blot minde om, at i beretningen skrev Folketingets Udenrigsudvalg i sin tid, at det er utrolig vigtigt, at Folketinget også bliver holdt løbende underrettet om udviklingen i en række katastrofeområder.
Nicolai Wammen (S), 2003-09-09:
Det var rart at høre en finansminister, der hverken lød vred eller skuffet, og som var rund i sin tiltale af Folketinget, men jeg tror nok, at de mange arbejdsløse, der har fulgt debatten hele dagen, vil føle, at det lidt var en gang sort snak, som vel også dækker over sort samvittighed over de opnåede resultater.
Lene Espersen (KF), 2004-05-04:
I tilknytning til det, undervisningsministeren netop har redegjort for i relation til førstehjælpsundervisning i folkeskolen, finder jeg, at der ud fra et færdselssikkerhedsmæssigt hensyn særligt kan være behov for at se på forholdene for de personer, der som led i deres arbejde færdes meget i trafikken.
Preben Bang Henriksen (V), 2016-05-17:
Men som sagt er det ikke nemt med den korte taletid nærmere at redegøre for samtlige argumenter omkring, hvorfor whistleblowerordningen og en lovgivning herom ikke er det, som vi skal tilstræbe. Jeg vil da bare i den forbindelse afslutningsvis sige, at der jo er udarbejdet en betænkning på 500 sider.
Pernille Rosenkrantz-Theil (S), 2024-05-08:
Derfor tror jeg ikke, at vi skal underkende værdien af at have en samlet politisk aftalekreds, hvor man, hver eneste gang der ændres på handicappolitikken, er inde og se på det i fællesskab med hinanden og kan sætte det op i forhold til nogle forandringer et sted, og så kan man se, hvordan det relaterer sig til det nye, der er i gang med at blive indført.
Lars Løkke Rasmussen (V), 2001-04-19:
Hvis man ser på de seneste undersøgelser, kan man jo konstatere, at de brancher, der overhovedet har de største arbejdsmiljøproblemer herhjemme, bl.a. er social- og sundhedssektoren, som jo om noget er kendetegnet ved at være en sektor, hvor arbejdet udføres i offentligt regi. Så der er altså ikke belæg for påstanden om, at det pr. automatik, bare fordi opgaven udføres privat, går ud over arbejdsmiljøet.
Flemming Møller Mortensen (S), 2017-12-15:
Og når det ønske skal indfries – og jeg vedkender mig, at det kan være rigtig vanskeligt – skal vi kigge på, om man har kapacitet nok, og om dem, der bliver sat til opgaverne, har de rigtige fagligheder. Når vi taler om området, synes jeg, det er rigtigt at prøve at lave et skel i forhold til borgerne, patienterne, nemlig om de har komplicerede eller ikkekomplicerede hørehandicap.
Stinus Lindgreen (RV), 2021-05-05:
Men lige nu har vi doser liggende i landet til rundt regnet 300.000 danskere, hvis de ønsker at tage imod AstraZeneca- eller Johnson og Johnson-vaccinen, men vi har optioner på 7-8 millioner på alene Johnson og Johnson, så selv hvis vi antager, at hele den danske befolkning bliver vaccineret med den, så har vi stadig væk millioner af doser i overskud, som ligger som optioner ude i Europa.
Lene Espersen (KF), 2005-05-11:
Det var jo egentlig det, der var udgangspunktet for, at vi sagde i regeringen, at vi synes, det er væsentligt at få undersøgt, om det forholder sig således – det gjorde det så – og så tage udgangspunkt i det og sige: Vi synes faktisk, at udgangspunktet skal være det samme, uanset om man kører med sprit i blodet, eller man kører særlig hensynsløst.
Joachim B. Olsen (LA), 2015-01-20:
Målet med de her direktiver er, at et nødlidende institut eller et institut, som må afvikles, eller en finansiel virksomhed, som må afvikles, ikke kommer til at belaste staten og dermed skatteborgerne, og naturligvis også, at et potentielt nødlidende institut eller et institut eller en finansiel virksomhed, som kommer i problemer, kan rettes op, inden det går galt.
Jytte Andersen (S), 1998-01-23:
I øvrigt vil et sådant forslag væsentligt ændre det principielle grundlag for dagpenge- og efterlønssystemet, fordi man får en kompensation, som ikke står i forhold til den arbejdstidsnedsættelse, der rent faktisk er tale om; det er i virkeligheden et helt nyt princip. Jeg er meget enig med forslagsstillerne i, at vi skal have diskuteret delefterlønsspørsmålet, og vi skal også gøre noget for at få ordningen gjort enklere og mere fleksibel.
Karina Adsbøl (DF), 2021-06-01:
Jeg havde jo håbet, at vi kunne være fælles om det her forslag til vedtagelse, men jeg må nøjes med Venstre, Dansk Folkeparti, Konservative, Nye Borgerlige og Kristendemokraterne, da jeg desværre ikke har kunnet få opbakning til den her vedtagelsestekst fra den anden side.
Mogens Lykketoft (S), 2007-01-16:
Jeg vil gerne bede udenrigsministeren om, før han igen prøver at citere præsident Bushs erklæring fra den 7. februar 2002 som en sikkerhed for noget som helst, dels at gennemgå grammatikken en gang til, dels at studere det udsagn, som Det Hvide Hus-rådgiveren Alberto Gonzales kom med til Senatets jurakomité, hvor han sagde, at det her var tænkt som en vejledning for de væbnede styrker.
Lars Kramer Mikkelsen (S), 2004-02-06:
Det er ikke alene ejendommeligt, det er også beklageligt, fordi det er menneskeskæbner, vi taler om. Dette lovforslag indeholder elementer, som Socialdemokraterne godt kunne støtte, hvis vi i øvrigt af regeringen var inddraget i udmøntningen af lovforslaget og den daglige politik på indfødsretsområdet.
Jann Sjursen (KRF), 2003-01-23:
Det hænger også sammen med, at det efter Kristeligt Folkepartis opfattelse selvfølgelig er udmærket at få belyst praksis - det var den tidligere justitsminister i øvrigt også inde på at han ville gøre, men det blev ikke til det helt store, må man sige - men lovgivning og praksis hænger jo sammen.
Poul Nødgaard (DF), 2005-06-10:
Jeg ved selvfølgelig godt, at der kan være nogle retssikkerhedsmæssige synspunkter, og dem skal vi også gå til bunds i, men mit hovedspørgsmål har hele tiden cirklet om den måde, vi har drevet vores borgerservicecenter på i vores kommune, altså Ringsted, hvor jeg bor.
Peter Duetoft (CD), 1999-05-25:
Og det var måske den diskussion, vi med det medieudbud, der er i øjeblikket, skulle bruge meget tid på, og så under efterårets diskussioner tage alt det dér frekvensfnidder og begynde at diskutere, hvem der har søgt hvad, og hvis ansøgninger der så er de bedste. Vi skal definere, hvordan de fundamentale kanaler sikrer, at danskerne stadig væk kan være stolte over deres egen kultur og erindre deres egen historie og baggrund, men også blive aktive medlemmer af et demokrati og aktive medspillere i et demokrati, fordi de både har den viden og har den vurderingsevne og har den bredde, der skal til, for at man overhovedet kan fungere.
Karsten Nonbo (V), 2000-12-07:
Men jeg vil meget kraftigt pointere, at det er et redskab, som, sådan som jeg ser det, kan være et slags idékatalog til den arbejdsgruppe, som justitsministeren har nedsat, så man kan få nogle hurtige tiltag, der virker lige med det samme, så den unge kan nyorientere sig og komme videre med sit liv, i modsætning til i dag, hvor han ikke rigtig kan tage arbejde, han ikke rigtig kan få en ny uddannelse, fordi han ved, at oppe over ham hænger en mørk sky.
Svend Auken (S), 1997-11-20:
Jeg skal senere vende tilbage til nogle af de bekymringer, vi har over forslaget og det tidspunkt, som man vil lægge sig fast på, men inden jeg kommer med disse kritiske bemærkninger, vil jeg gerne sige, at vi i det væsentlige er enige i sigtet og i en række af de konkrete retningslinjer, som forslaget angiver.
Frank Aaen (EL), 2008-10-09:
Jeg siger bare, at når folk placerer penge i en bank - og i den forbindelse er jeg ligeglad med, om det er en pensionskasse, der er gået ud og har spekuleret med medlemmernes penge, eller om det er en eller anden hedgefond, kapitalfond, der har sat penge ind, det rører mig sådan set ikke - og jagter en stor rente og derfor skyder et stort beløb ind, selv om de mener, der er en risiko, og derfor kræver en større rente end den normale, så må de også betale tabet, når det kommer.
Bjarne Laustsen (S), 2004-12-09:
Derudover har man fjernet varslingspuljerne, hvor man kunne være med til at skabe nogle nye arbejdspladser ude lokalt, hvor de har mistet mange arbejdspladser, hvor man kunne være med til at tage hånd om folk i opsigelsesperioden, når der bliver afskediget på store områder, eller hele virksomheder lukker ned.
Villy Søvndal (SF), 2000-04-11:
Er der ikke ét sted, bare ét, hvor den socialdemokratiske ordfører synes det vil være en fordel at opretholde den nuværende tingenes tilstand? Jeg skal ikke bevæge mig ind i perlerækken af citater fra ministre for 2 år siden, men der var en perlerække også af her tilstedeværende, der stod op og sagde: Vi er garantien i de næste 4 år for, at forbeholdene bliver der ikke pillet ved.
Louise Frevert (DF), 2003-12-02:
Jeg kunne godt tænke mig at spørge hr. Aage Frandsen om én ting, og svaret kan være meget konkret og præcist: Mener hr. Aage Frandsen, at det er bedre at have skolepraktikordning og bruge skolepraktikordningen som en opbevaring end at have nogle helt klare uddannelsesaftaler med arbejdsgiverne, hvor man ved, at de unge kan komme ud i arbejde?
Susanne Clemensen (CD), 2000-02-01:
for det er jo en, mener jeg, tiltrængt saltvandsindsprøjtning til folkeskolen, men altså også et signal om, at vi ønsker en anden folkeskole, nogle andre undervisningsmetoder og et mere fleksibelt skoleskema osv., der i højere grad sætter børnene i centrum, så vi simpelt hen får sat noget mere kød og blod på det her fine begreb undervisningsdifferentiering, som vi jo har i vores gode folkeskolelov.
Alex Vanopslagh (LA), 2020-02-05:
Spørgsmålet lyder: Mener ministeren, at niveauet for selskabsskatten er udtryk for en sund balance mellem statens finansieringsbehov og samfundsøkonomien som helhed, når Danmark kan gøres 3,3 mia. kr. rigere, hvis staten bruger 1,3 mia. kr. på at reducere selskabsskatten?
Lars Løkke Rasmussen (V), 2019-03-12:
Jeg synes, at man skal bruge dynamikken i den dansk-færøske relation til på en ligeværdig måde at arbejde for, at begge vores lande bliver rigere og udvikler sig, og det er også derfor, at jeg tillader mig lige at antyde nogle af de der ting, fordi jeg en gang imellem, for nu at sige det helt ærligt, har sådan en oplevelse af, at nogle bliver så emotionelle omkring den her relation, at det i virkeligheden bliver en barriere for noget, der ellers ville være til alles bedste, men det er jo min politiske vurdering, og den falder anderledes ud end hr. Magni Arges – men altså, hr. Magni Arge er jo også republikaner.
Morten Bødskov (S), 2008-02-21:
Vi har sagt meget, meget klart, at hvis justitsministeren vil gøre noget, skulle hun skynde sig at bede Rigsadvokaten om at gøre den her undersøgelse færdig, og hvis Rigsadvokaten vurderer, at der er mulighed for at få forbudt Hizb-ut-Tahrir, så støtter Socialdemokraterne det forslag, som vi går ud fra at justitsministeren fremsætter i salen prompte.
Lars Løkke Rasmussen (V), 2002-11-28:
Når der f.eks. manes det billede frem fra fru Margrete Auken, at det her nærmest har potentiale i sig til, at man, forstod jeg næsten, skulle tvangsbefrugte i tusindvis af kvinder, så liner man i hvert fald noget op, som efter min bedste overbevisning ikke er relevant i forhold til den diskussion, vi har. Jeg er ikke totalt opdateret, men hvis man læser i Genteknologiudvalgets rapport, så kan man jo se, at da man i Amerika forsøgte at danne sig et overblik over disse ting for et års tid siden, nåede man frem til, at der var 64 stamcellelinjer globalt til rådighed, som jo altså repræsenterer højst 64 befrugtede æg.